במאית תיאטרון.
ב-2012 ביימה את ההצגה "אנרגיות טובות", סאטירה המבוססת על תמליל ישיבת ועדת הכלכלה של הכנסת בנושא חלוקת תמלוגי הגז. ההצגה הופיעה בפסטיבל "תיאטרונטו" בניהולו של יעקב אגמון.
בשנת 2019 היא כתבה וביימה את ההצגה "קישתא" – סאטירה דוקומנטרית המבוססת במלואה על פרוטוקול מס' 548 של ישיבת ועדת הפנים של הכנסת בנושא "גירוש המסתננים", בה מבקשי מקלט מאריתריאה וסודאן מגלמים את דמויותיהם של חברי הכנסת הקוראים לגירושם. ההצגה עלתה במועדון "צוותא".
מחלק זרם
באלקטרוניקה, מחלק זרם הוא מעגל ליניארי פשוט אשר מקבל ככניסה זרם formula_1, ומוציא זרם formula_2 שהוא חלק מהזרם בכניסה. יחס הזרם במוצא לעומת הכניסה תלוי בערכי הנגדים המחוברים במקביל במעגל זה, ונוצר כך שהוא מפחית למינימום את האנרגיה המתבזבזת במעגל.
נוסחת מחלק הזרם דומה לנוסחת מחלק המתח, אך מכיוון שהיא מבצעת מינמיזציה של האנרגיה במעגל, הרי שבניגוד למתח בו המתח המקסימלי יתפתח על הנגד המקסימלי, כאן הזרם המקסימלי יתפתח על הנגד המינימלי.
נוסחת מחלק הזרם נגזרת מחוק הזרמים של קירכהוף (KCL) הקובע כי הזרם הנכנס לצומת יהיה שווה בדיוק לסכום הזרמים היוצאים מהצומת.
נוסחת מחלק הזרם.
נוסחת מחלק הזרם נגזרת כאמור מחוק הזרמים של קירכהוף, ומחוק אוהם הקובע כי המתח על נגד שווה למכפלת הזרם בהתנגדות: formula_3.
הנוסחה קובעת כי הזרם דרך נגד formula_4 המחובר במקביל לנגד השקול formula_5 יהיה formula_6, כאשר formula_7 הוא הנגד השקול לN הנגדים המחוברים במקביל לנגד formula_4.
אינטואיציה לכך שהזרם דרך נגד הוא ביחס הפוך להתנגדות הנגד ניתן לקבל מכך שבחיבור במקביל, המתח על כל הנגדים זהה, ולכן לפי חוק אוהם: formula_9 הזרם ביחס הפוך להתנגדות.
פיתוח הנוסחה.
עבור מעגל חשמלי בו מחובר מקור זרם formula_1 במקביל לנגדים formula_11, המתח על שני הנגדים שווה לפי הגדרה לformula_12, ולכן לפי חוק אוהם הזרמים דרכם הם: formula_13. נשתמש בחוק הזרמים של קירכהוף (KCL) כדי לקבוע כי: formula_14. אם נציב את יחס זרם־מתח שקיבלנו מחוק אוהם בנוסחה לעיל, נקבל כי:
formula_15
חישוב זהה עבור formula_16 יתן את הנוסחה המקבילה: formula_17.
לסיום, בדיקת שפיות שנערוך נותנת כי formula_18 ואכן משפט קירכהוף מתקיים.
מחלק זרם במעגל פאזורי.
עבור מעגל המכיל רכיבים שאינם נגדים, אך בעלי עכבה (אימפדנס), ניתן להגדיר את מחלק הזרם תחת משטר פאזורי.
הזרם דרך רכיב בעל עכבה formula_19 המחובר במקביל לרכיבים בעלי עכבה שקולה formula_20 נתון לפי הנוסחה: formula_21.
דוגמה: מעגל RC.
במעגל RC בו נגד R וקבל C מחוברים במקביל למקור זרם אידיאלי formula_1, נרצה לחשב את הזרם דרך הנגד R.
עכבת הנגד היא פשוט formula_23 ועכבת הקבל היא formula_24 כאשר formula_25 היא תדירות מחולל הזרם. לכן לפי נוסחת מחלק הזרם נקבל כי הזרם דרך הנגד הוא:
formula_26. נשים לב כי עבור תדרים גבוהים formula_27 הזרם דרך הנגד שואף ל-0, ועבור תדרים נמוכים formula_28 הזרם דרך הנגד מקיים formula_29.
לכן המעגל ממש מסנן תדרים גבוהים - Low Pass Filter.
שוגון (סדרת טלוויזיה)
שוגון (באנגלית: Shōgun) היא סדרת דרמה אמריקאית, המבוססת על רומן באותו שם מאת ג'יימס קלאוול, שפרק הבכורה שלה מתוכנן להיות משודר ברשת FX. זו גרסה מחודשת לסדרת הטלוויזיה משנת 1980 באותו שם.
עלילה.
התנגשותם של שני גברים שאפתניים מעולמות שונים וסמוראית מסתורית: ג'ון בלאקתורן, מלח אנגלי שנוטל סיכונים מוצא את עצמו בספינה השטה ליפן, ארץ שהתרבות הלא מוכרת שלה תגדיר אותו; הלורד טורנגה, הוא מצביא ממולח ורב עוצמה, המסוכסך עם יריביו הפוליטיים המסוכנים שלו; וליידי מריקו, אישה בעלת כישורים שלא יסולאו בפז, אך בעלת קשרי משפחה חסרי כבוד, שעליה להוכיח את ערכה ואת אמונתה.
הפקה.
פיתוח.
ב-3 באוגוסט 2018, הוכרז במהלך כנס של איגוד מבקרי הטלוויזיה כי FX החלה הפקת הסדרה. המפיקים הבכירים כוללו את אנדרו מקדונלד, אלון רייך, מייקל דה לוקה, ג'יימס קלאוול, טים ואן פאטן, יוג'ין קלי ורונאן בנט. רייצ'ל בנט לוהקה כמפיקה בפועל, טום וינצ'סטר כמפיק, ג'ורג'ינה פופ כמפיקה-שותפה ואריקו מיאגאווה כמפיק. פאטן גם נשכר לביים את הסדרה.
צילומים.
הצילומים תוכננו להתחיל במרץ 2019 ביפן ובבריטניה, אך התעכבו מכיוון שהרשת חשבה שההפקה אינה במצב מספיק טוב ושהם רוצים לכוון גבוה יותר. בינואר 2020, נחשף כי לאחר שהתסריטאי המקורי רונאן בנט כבר לא זמין להמשיך לעבוד על תסריטים, ההפקה התחילה מחדש וליהקו את התסריטאי והמפיק הבכיר ג'סטין מארקס, לעבוד לצד אשתו. צוות הכתיבה של הסדרה כולל גם המפיק המשותף שאנון גוס, המפיק המייעץ מאט למברט, עורכת התסריטים מגאן הואנג ואמילי יושידה. צילומי הסדרה יצאו לדרך ב-22 בספטמבר 2021 בוונקובר, קנדה וצפויים להימשך עד 22 באפריל 2022.
הג'נטלמנים
הג'נטלמנים (באנגלית: The Gentlemen) הוא סרט פעולה משנת 2020 שכתב, ביים והפיק גאי ריצ'י, על פי סיפור מאת איבוואן אטקינסון, מרן דייוויס וריצ'י. בסרט מככבים מתיו מקונוהיי, צ'ארלי האנם, הנרי גולדינג, מישל דוקרי, ג'רמי סטרונג, אדי מארסן, קולין פארל ויו גרנט. עלילת הסרט עוקבת אחר סוחר מריחואנה אמריקאי באנגליה, שמנסה למכור את עסקיו, תוך שנרקמת סביבו שרשרת של סחיטה ותוכניות שנועדו לערער אותו.
הקרנת הבכורה נערכה בתיאטרון Curzon Mayfair ב-3 בדצמבר 2019 ויצא לאקרנים בבריטניה ב-1 בינואר 2020, ובארצות הברית ב-24 בינואר 2020, מאת STXfilms. הסרט זכה לביקורות חיוביות מצד מבקרים, ששיבחו את כיוון העלילה, משחקם של השחקנים והתסריט, כאשר רבים התייחסו אל הסרט כחזרה מבורכת של ריצ'י לז'אנר הסרטים שאפיין אותו מתחילת העשור של המאה ה-21, אף על פי שחלק מהמבקרים מתחו ביקורת על שפת הסרט וסטריאוטיפים נרחבים. הסרט הכניס 115 מיליון דולר ברחבי העולם והוכתר לשובר הקופות השישי לשנת 2020.
עלילה.
מיקי פירסון מדבר בפאב בטלפון עם אשתו עד שהוא נורה ככל הנראה בראשו, זמן קצר לאחר מכן החוקר הפרטי פלטשר פוגש את יד ימינו של פירסון, ריימונד סמית' בביתו ומספר לו על השתלשלות האירועים.
ברון הקנאביס מיקי פירסון מעליב את ביג דייב, עורך הצהובון " "דיילי פרינט" במסיבה והאחרון שוכר את החוקר הפרטי פלטשר, כדי לחקור את קשריו של פירסון ללורד פרשפילד, דוכס מלכותי עם בת המכורה להרואין. פלטשר מציע למכור את ממצאיו (שהוגדרו כתסריט בשם "בוש"") ליד ימינו של פירסון, ריימונד, תמורת 20 מיליון ליש"ט.
פירסון שנולד בשכונת עוני בארצות הברית זכה במלגת רודוס מאוניברסיטת אוקספורד, שם החל למכור מריחואנה לסטודנטים עמיתים לפני שנשר ובנה את האימפריה הפלילית שלו באלימות. כעת הוא מתכנן למכור את עסקיו למיליארדר האמריקני מתיו ברגר תמורת 400 מיליון דולר כדי שיוכל לפרוש בשלווה עם אשתו, רוזלינד. פירסון מציג לברגר את אחת המעבדות בהן הוא מגדל את הקנאביס שלו תחת נחלותיהם של בעלי אדמות אריסטוקרטים, הזקוקים למזומן לצורך אחזקת בתיהם המפוארים. לאחר מכן פוגש פירסון את "עין יבשה", יד ימינו של גנגסטר סיני המכונה לורד ג'ורג'. "עין יבשה" מציע לרכוש את עסקיו של פירסון, אך הוא מסרב. לאחר מכן פושטים על המעבדה של פירסון לוחמי MMA חובבים ומעלים סרטון יוטיוב בשם "הפעוטות", שבו הם מציגים את הצלחתם להכריע את שומרי המעבדה ולגנוב מטען של מריחואנה על רקע מוזיקת ראפ. מאמנם, הידוע רק כמאמן, מורה להם למחוק את הסרטון ונחרד כשהוא מגלה שהקנאביס שייך לפירסון.
פירסון מתחיל להעביר את צמחי הקנאביס שלו מהאחוזות. הוא גם מסכים להחזיר את לורה, בתו של פרשפילד. ריימונד אוסף את לורה מאחוזה בה היא מתגוררת עם כמה מכורים אחרים. עם זאת, בקטטה עם חבריה לדירה, אחד מאנשיו של ריימונד דוחף בטעות את אסלן, צעיר רוסי, מהחלון אל מותו. אף על פי שלורה הוחזרה אז להוריה, היא מתה לאחר מכן ממנת יתר של הרואין. המאמן מבקר את ריימונד, מתנצל על מעשי תלמידיו ומציע את שירותיו. המאמן תופס את פוק, עוזרו של "עין יבשה", שמודיע לצוות המאמן על מיקום המעבדה, אם כי פוק נהרג בטעות במהלך ניסיון בריחה כושל. פירסון מאיים על לורד ג'ורג' כי יעבור למעבדתו והורס את אחת ממעבדות ההרואין שלו כנקמה. ג'ורג' נוזף ב"עין יבשה" בשל חוסר התחייבותו לתקוף את פירסון והציע לקנות אותו בחוץ; ג'ורג' מהנהן בפני שכיר חרב כדי להוציא להורג את "עין יבשה", אך האיש מוציא להורג את ג'ורג' במקום זאת.
מבלי שפירסון מודע לכך, "עין יבשה" מתחבר לברגר, שמעוניין בעסקיו של פירסון. "עין יבשה" תופס את מקומו של לורד ג'ורג' ועדיין מקווה לקחת לעצמו את האימפריה של פירסון. "עין יבשה" מנסה לחטוף את רוזלינד, שהורגת את אנשיו של "עין יבשה" לפני שמחסנית הרובה שלה מתרוקנת. ריימונד הורג מתנקש שנשלח להרוג את פירסון; השניים ממהרים לרוזלינד ופירסון יורה באכזריות ב"עין יבשה" רגע לפני שהאחרון מספיק לאנוס אותה. פלטשר מסיים את סיפורו וריימונד מורה לו לעזוב את ביתו.